विशालकाय लाल धब्बा
विशालकाय लाल धब्बा (Great Red Spot (GRS)), बृहस्पति ग्रह पर निरंतर चलने वाला एक प्रतिचक्रवातीय तूफान है। यह कम से कम 400 वर्षों तक बना रहता है। मनुष्य ने दूरबीन के माध्यम से इसे देखा है।यह भूमध्य रेखा के 22 दक्षिण में स्थित है। यह इतना बड़ा है कि इसे भूआधारित दूरबीन से देखना संभव है। इसका सर्वप्रथम प्रेक्षण 1813 में सैमुअल हेनरिक श्वाबे ने किया था। कई लोग विश्वास करते हैं, 1600 के दशक में गियोवन्नी कैसिनी ने पहली बार इसे देखा था, पर वैज्ञानिकों को उस समय यह अस्तित्व में था इस पर शंका है।
ज्वारभाटा बल
खगोलशास्त्र में एक रोश सीमा का नियम है। इसमें यदि कोई वस्तु किसी ग्रह की रोश सीमा के अन्दर आ जाये तो वह ग्रह उसपर ऐसा ज्वारभाटा बल डालता है के वह वस्तु पिचक कर टूट सकती है। हमारे सौर मण्डल के छठे ग्रह शनि के उपग्रही छल्ले कुछ इसी तरह ही बने हैं। साधारण तौर पर अगर किसी ग्रह के इर्द-गिर्द मलबा (धुल, पत्थर, बर्फ़, इत्यादि) परिक्रमा कर रहा हो तो वह समय के साथ-साथ जुड़कर उपग्रह बन जाता है। लेकिन अगर यह रोश सीमा के अन्दर हो तो ज्वारभाटा बल की पिचकन उसे जुड़ने नहीं देती। अगर कोई बना-बनाया उपग्रह या धूमकेतु भी रोश सीमा के अन्दर भटक जाए तो तोड़ा जा सकता है। १९९२ में जब शूमेकर-लॅवी नाम का धूमकेतु बृहस्पति से जा टकराया तो बृहस्पति के भयंकर ज्वारभाटा बल ने उसे तोड़ डाला।